CELEX: 32012R0576
Language: sk
Date: 2012-06-28 00:00:00
Title: Vykonávacie nariadenie Komisie (EÚ) č. 576/2012 z  28. júna 2012 o prideľovaní dovozných práv pre žiadosti podané na obdobie od 1. júla 2012 do 30. júna 2013 v rámci colnej kvóty otvorenej nariadením (ES) č. 431/2008 pre mrazené hovädzie mäso

29.6.2012   
            
            
               SK
            
            
               Úradný vestník Európskej únie
            
            
               L 169/59
            
         VYKONÁVACIE NARIADENIE KOMISIE (EÚ) č. 576/2012
   z 28. júna 2012
   o prideľovaní dovozných práv pre žiadosti podané na obdobie od 1. júla 2012 do 30. júna 2013 v rámci colnej kvóty otvorenej nariadením (ES) č. 431/2008 pre mrazené hovädzie mäso
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (2), a najmä na jeho článok 7 ods. 2,
   keďže:
   
               (1)
            
            
               Nariadením Komisie (ES) č. 431/2008 z 19. mája 2008, ktorým sa otvára a ustanovuje správa dovozných colných kvót pre mrazené hovädzie mäso, na ktoré sa vzťahuje kód KN 0202, a pre výrobky, na ktoré sa vzťahuje kód KN 0206 29 91 (3), sa otvorila colná kvóta na dovoz výrobkov v odvetví hovädzieho mäsa.
            
         
               (2)
            
            
               Žiadosti o dovozné práva podané na obdobie od 1. júla 2012 do 30. júna 2013 prevyšujú množstvá, ktoré sú k dispozícii. Z uvedeného dôvodu by sa malo určiť, stanovením koeficientu pridelenia, ktorý sa má uplatňovať na požadované množstvá, do akej miery sa môžu prideliť dovozné práva,
            
         PRIJALA TOTO NARIADENIE:
   Článok 1
   Na žiadosti o dovozné práva, na ktoré sa vzťahuje kvóta s poradovým číslom 09.4003, podané na obdobie od 1. júla 2012 do 30. júna 2013 podľa nariadenia (ES) č. 431/2008 sa uplatňuje koeficient pridelenia vo výške 30,632325 %.
   Článok 2
   Toto nariadenie nadobúda účinnosť 29. júna 2012.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. júna 2012
      
         
            Za Komisiu v mene predsedu
         
         José Manuel SILVA RODRÍGUEZ
         
            generálny riaditeľ pre poľnohospodárstvo a rozvoj vidieka
         
      
   
   
      (1)  Ú. v. EÚ L 299, 16.11.2007, s. 1.
   
      (2)  Ú. v. EÚ L 238, 1.9.2006, s. 13.
   
      (3)  Ú. v. EÚ L 130, 20.5.2008, s. 3.